|  |  |  |  |  |
| --- | --- | --- | --- | --- |
| ***From:*** **Laskodrinker*****Date:* 12.5.2009 17:38:07*****To:*** **Ljubitelji RK Celje Pivovarna Laško*****Subject:* Re: RK Celje Pivovarna Laško je klub s tradicijo** |  |  |  |  |

|  |
| --- |
| **Spostovani!****Celjski rokometni klub spremljam in zanj navijam ze vec kot 35 let, zato se mi zdijo izgovori, ki jih navajate v vasem dopisu zelo jalovi in na trhlih nogah.****Poskodbe so sestavni del sporta in letos so resnicno udarile po RK CPL z vso silo, vendar lezi levji delez krivde za neuspeh v katastrofalni kadrovski politiki, ki se vlece ze 2 – 3 sezone. Zakaj je temu bilo tako veste vi gotovo bolje, kot jaz. Dovolim pa si pripomniti, da so po mojem mnenju pri klubu z visokimi evropskimi ambicijami igralci kova Terzic, Spiler in Toskic lahko le obcasna alternativa boljsim na svojih igralnih mestih, Furlan, Reznicek, Kojic, Peskov, Bedekovic in se kdo pa niti to ne. V zadnjih treh letih so iz Celja odsli Skof, Harbok, Trivundza, Kos, Brumen in Kozomara, torej (z izjemo levega krila) celotna postava po igralnih mestih, dodamo pa lahko se Stojanovica in Mlakarja. Zamenjali so jih prej omenjeni igralci s precej skromnejsim znanjem rokometne igre in vsled tega kaj boljsega tudi ni bilo pricakovati.** **Okrepitve, ki so te dni podpisale za Celje, so, upajmo, korak v pravo smer na poti povratka v evropski vrh. Preprican sem, da bi bilo potrebno pripeljati se kaksno kvalitetno desno krilo (le zakaj ni bilo mozno obdrzati Gajica?), zal tudi sedanji trener s svojim pojmovanjem rokometne igre ne vzbuja pretiranega zaupanja.****Spostovani, dovolite mi, da na koncu vsem kritikam (verjemite, da so dobronamerne) dodam se eno, tisto, ki nas Celjane in vse druge resnicne ljubitelje celjskega rokometa najbolj boli. Gre za negativen in podcenjevalen odnos, ki ga ima klub do doma vzgojenih celjskih rokometasev. Zadnji (se zdalec pa ne edini) primer tega odnosa je nedavna nesramna in neprimerna izjava direktorja kluba o Mihi Gorensku. Slednji morda res ni ekstra vrhunska svetovna "klasa", je pa zato nickolikokrat na igriscu pokazal ravno tisti odnos, katerega v dopisu navajate kot vase merilo. S premnogimi domacimi igralci, ki so dobesedno grizli tla po Golovcu in Zlatorogu, se je v preteklosti delalo na zelo nekorekten nacin. Ko (ce) boste ta odnos popravili oz. spremenili, si boste spet povrnili zaupanje celjskih ljubiteljev rokometa, tudi ce rezultati ne bodo vedno na nivoju pricakovanih.****Spostovani, pri vasem delu vam v dobro kluba zeli veliko uspeha dolgoletni navijac ZRK Celja, Aero Celja in Celja PL.****Kuki Hussainy****Pucova 1, Celje*****-------Original Message-------******From:*** **Ljubitelji RK Celje Pivovarna Laško*****Date:* 12.5.2009 15:38:54*****To:*** **Laskodrinker@gmail.com*****Subject:* RK Celje Pivovarna Laško je klub s tradicijo****RK Celje Pivovarna Laško je klub s tradicijo****Celje, 12. maja 2009 – RK Celje Pivovarna Laško je klub, je inštitucija s tradicijo, ki je padci niso in ne bodo zamajali in ki jo čakajo lepi časi. Ta sezona se približuje koncu, kjer je že jasno, da smo v tej sezoni zabeležili daleč najslabše rezultate v samostojni Sloveniji. Zato smo se v klubu, kljub temu, da nas do zaključka letošnjega tekmovanja čakajo še štiri izjemno naporna srečanja, odločili narediti analizo ter z ugotovitvami seznaniti tudi širšo javnost.** **Celje je klub z dolgoletno, več kot šestdeset letno tradicijo. Mi smo klub, športniki, ki nam je v krvi borba za naš klub, za naše navijače in temu se ne odrekamo kljub slabim rezultatom. V delovanju takšnih vrhunskih klubov normalno sledijo vzponi in padci. Veliki klubi pa se od malih razlikujejo po tem, da se znajo po padcih pobrati in vrniti na pota stare slave. Celje je to dokazalo že večkrat v svoji zgodovini in to bo dokazalo tudi tokrat. V klubu smo prepričani, da so naši načrti pravilni ter da nas za vsemi težavami čaka ponovni vzpon na mesta, ki si jih zaslužimo in ki nam glede na ugled našega kluba tudi pripadajo. Ob tem potrebujemo in računamo na pomoč vseh, ki jim je RK Celje Pivovarna Laško pri srcu, ki imajo ta klub radi. Računamo na pomoč naših zvestih navijačev, da nam uspe zaključiti tekočo sezono ter da nato z novimi načrti in novim vetrom stopimo v prihodnjo, verjamemo veliko uspešnejšo sezono.** **Nobena zadeva ni večna in pri vseh normalnih ciklusih, tako v športu, kot tudi v drugih sferah življenja, so v določenih trenutkih potrebne korenite spremembe. Podobne primere letos lahko beležimo pri mnogih znanih klubih in športnikih, ki so prav tako kot mi ponos mest, držav in navijačev za katere nastopajo, kot so npr. Žalgiris v košarki, Ferrari pri formuli ena, Lyon v nogometu, Roger Federer pri tenisu in še mnogi drugi, čeprav o njih ne želimo govoriti, kajti osredotočiti se moramo na naš klub, na naš ponos, ki je nad vsemi nami.** **Zakaj je prišlo do takšnih rezultatov prav v tem trenutku? Vzrokov je veliko in prav vsi so po malem prispevali k trenutnemu stanju. V našem klubu se je ob koncu pretekle sezone, še več pa tekom te, zgodilo ogromno sprememb na vseh nivojih. Za te je vedno potreben čas, da se jih ljudje v klubu ter izven njega navadijo in sprejmejo. Ekipa je pred to sezono doživela številne spremembe na zunanjih pozicijah, predvsem na položaju organizatorja igre ter desnega zunanjega igralca, kjer so breme nosilca igre prevzeli igralci, ki tega do tedaj niso bili vajeni. Pri tem pa zaradi pomanjkanja časa niso bile vedno uporabljene najboljše rešitve. Ekipa je imela tako zelo malo časa za medsebojne spoznavanje in uigravanje. Že ob začetku priprav sta bila zaradi nastopa na Olimpijskih igrah odsotna dva nosilca igre Edvard Kokšarov ter Renato Sulič. Prav tako ob začetku priprav so nas udarile hude, za rokomet v takšnem številu tudi precej neobičajne poškodbe. Najprej se je hudo poškodoval Miladin Kozlina, ki je do tistega trenutka bil predviden za nosilca igre na levem zunanjem položaju in je moral na operativni poseg, po katerem je bil odsoten skoraj tri mesece. Nato se je še v pripravljalnem obdobju poškodoval naš drugi levi zunanji igralec Mirsad Terzič, ki si je zlomil kost v dlani, zaradi česar je moral tudi on na operativni poseg in je bil prav tako odsoten dlje časa. Terzič se je sedaj poškodoval še enkrat, zopet z dokaj neobičajno poškodbo vezi v dlani, zaradi česar je moral ponovno na operativni poseg. Sledil je zlom palca na nogi pri Luki Ščurku, ki ima ob vsem še vso sezono zdravstvene težave. Nato si je gleženj zlomil Alexey Peskov in nato še kost v stopalu Miha Gorenšek. Poleg teh zelo hudih poškodb, zaradi katerih so bili posamezniki odsotni minimalno dva meseca, so sledile še druge, manjše poškodbe pri Kokšarovu, Furlanu, Suliču, Gajiču, Rezničku in sedaj v zaključku še Rezarju, Špilerju, Kozlini in Bedekoviču ter na zadnji tekmi še Toskiču.** **S kakšnimi problemi se ekipa sooča v tej sezoni je mogoče dokaj slikovito opisati na primeru Edvarda Kokšarova, ki je že med sezono moral izpustiti nekaj tekem zaradi težav in bolečin v križu. Na primer na dveh izredno pomembnih tekmah s Koprom je na prvi že v prvi minuti moral zapustiti igro prav zaradi zgoraj omenjenih bolečin, na drugi tekmi v Zlatorogu pa je moral iz igre že v šesti minuti, ker je prejel rdeči karton, ko je gostujočega vratarja z žogo zadel v glavo. Zaradi tega kartona ni smel nastopiti niti proti Gorenju, sedaj pa je še nesrečno zbolel in sicer za noricami (vodenimi kozami), zaradi katerih je verjetno izgubljen do konca sezone.** **Nesrečnih dogodkov pa kar ne zmanjka. Dobesedno tik pred začetkom sezone (en dan) nas je zapustil do takrat prvi vratar. Poleg tega je bilo v tej sezoni tudi dokaj veliko reprezentančnih akcij, ki so nam vedno znova nekako podrli ritem priprav. Pred to sezono smo ustanovili tudi nov klub RK Zlatorog, katerega osnovni namen je bil preboj v prvo B ligo, s čimer bomo imeli boljši pregled nad razvojem naših mlajših igralcev. Pravila namreč ne dovoljujejo, da bi se v ta rang tekmovanja uvrstila druga ekipa matičnega kluba. Ta klub se je z izjemnimi igrami uvrstil v prvo ligo, za kar si vsi zaslužijo velike čestitke, a žal je to imelo tudi negativne posledice. Namreč nobeden izmed članov ekipe Zlatoroga, ob vseh poškodbah naše članske ekipe, ni mogel pomagati le tej, kajti nastopali so za drugi klub in je prestop možen le v prestopnem roku. To sezono se je verjetno tudi prvič zgodilo, da je prišlo do manjše zamude mesečnih plačil, za kar je poskrbela trenutna gospodarska situacija, zaradi katere smo bili primorani tudi zmanjšati proračun. To zmanjšanje pa je zopet vplivalo na vse, ki delujejo v klubu ter razumljivo tudi na igralce in ob vsem tem misli verjetno niso bile osredotočene le na igro, kar pa je povsem razumljivo in človeško.** **Vsi ti rezultati in spremembe so vplivale tudi na potrpljenje navijačev in poročanje medijev, ki so v danih razmerah poročali sicer povsem razumljivo, a na vse v klubu, igralce ter tudi navijače so ta sporočila vedno znova delovala negativno, to pa se je prenašalo tudi na igrišče. Namreč to za Celje ni bilo običajno in v teh trenutkih je bilo to nekoliko težje sprejeti. Trudili smo se vsem neposrednim udeležencem predstavljati korektno sliko in širše načrte, a žal nam morda to ni vselej uspelo najbolje, tako da so se zgodili tudi nekateri neljubi dogodki, ki pa so za nas preteklost, prepričani pa smo, da smo prav vse ukrepe izvedli nadvse korektno.** **Sezone pa še ni konec. Čakajo nas še štiri izjemno težka srečanja, pred katerimi se naše zgoraj naštete težave le še stopnjujejo. V tej sezoni smo doživeli praktično vsa neprijetna presenečenja, oziroma nam je šlo narobe skoraj vse, kar lahko gre, nadaljuje pa se tudi v zaključku sezone. Že proti Gorenju, kjer smo prikazali izjemno predstavo v danem trenutku in dosegli kar malce presenetljivo zmago ter na tekmi v Trebnjem, smo morali igrati z dvema kadetoma, ki sta se sicer izkazala, a z njihovim razvojem ne smemo prehitevati in od ekipe ne smemo zahtevati takšnega rezultata na vsaki tekmi. Borbo pač.** **Predstavili smo že nekaj načrtov za prihodnje sezone, prve okrepitve, nekatere sledijo še v teh dneh, po večini je jasno tudi to kdo vse zapušča klub po tej sezoni. Vsi ti igralci, ki bodo klub zapustili in tisti, ki ostajajo, pa potrebujejo pomoč navijačev v zaključku te sezone. V teh preteklih tekmah so dokazali, da se bodo za ta klub, ne glede na to kje bodo igrali v prihodnje, borili do zadnje tekme. Mi jim v tem boju pomagajmo. Naše merilo naj bo odnos na igrišču, odnos do dresa RK Celja Pivovarne Laško ter borba s srcem do zadnjega sodnikovega žvižga. Pokažimo jim, da smo z njimi ter da jih podpiramo.** **Če bodo to naša merila tudi v prihodnji sezoni, potem smo prepričani, da se nam za rezultate v naslednjih sezonah ni bati.** **Vaš RK Celje Pivovarna Laško** |
|

|  |  |
| --- | --- |
|  |  |

 |